གཞས་པ་དཀོན་མཆོག་ཚེ་རིང་ནི།མཚོ་སྔོན་ཡུལ་ཤུལ་ནང་ཆེན་ཟུར་མང་ཉག་ལ་རུ་སྐྱེས་ཤིང་།རང་ལོ་ཉེ་བཞི་ཡིན།ཆུང་ཆུང་སྐབས་ས་གནས་གྲོང་གསེབ་ཀྱི་སློབ་ཆུང་དུ་ལོ་རིམ་གསུམ་ཙམ་ལས་འདོན་རྒྱུའི་གོ་སྐབས་མ་བྱུང་བར།ཁྱིམ་ཚང་གི་འཚོ་གནས་ལ་དཀའ་ཁག་ཡོད་སྟབས་ཕྱུགས་རྫི་རུ་འགྲོ་དགོས་བྱུང་།ཡིན་ནའང་སྨུག་སྤྲིན་མཚོ་ལྟར་འཁྱིལ་བའི་འཛད་དུ་མེད་པའི་ལྗང་མདོག་གི་རི་ལུང་དག་ནི།གླུ་པ་དཀོན་མཆོག་ཚེ་རིང་གི་ཆེས་ཐོག་མའི་གླུ་ངག་གི་དབུ་འཁྱུད་འབྲི་སའི་གར་སྟེགས་ཡག་ཤོས་སུ་གྱུར་ཞིང་།ཕྱུགས་རིགས་དཀར་ནག་དང་རི་དྭགས་ཤྭ་མནའ་སོགས་ཀྱིས་ཁེངས་པའི་མཐོ་སྒང་གི་ཁ་རླུང་ཁྲོད་ནས་ནར་སོང་ཞིང་།དེ་ནས་རྫོང་དང་ཁུལ་རིམ་པའི་དུས་ཆེན་མང་པོའི་ཐོག་ཏུ་༼ནང་ཆེན་རས་པ་༽སོགས་ལོ་རྒྱུས་ལྡན་པའི་ཞབས་བྲོ་དང་གླུ་གར་མང་དུ་འཁྲབ་ཅིང་དགའ་བསུ་ཐོབ།